CELEX: 32016D1968
Language: hu
Date: 2016-11-09 00:00:00
Title: A Bizottság (EU) 2016/1968 végrehajtási határozata (2016. november 9.) a Magyarországon előforduló, a H5N8 altípusba tartozó, magas patogenitású madárinfluenzával kapcsolatos egyes védintézkedésekről (az értesítés a C(2016) 7245. számú dokumentummal történt) (EGT-vonatkozású szöveg )

10.11.2016   
            
            
               HU
            
            
               Az Európai Unió Hivatalos Lapja
            
            
               L 303/23
            
         A BIZOTTSÁG (EU) 2016/1968 VÉGREHAJTÁSI HATÁROZATA
   (2016. november 9.)
   a Magyarországon előforduló, a H5N8 altípusba tartozó, magas patogenitású madárinfluenzával kapcsolatos egyes védintézkedésekről
   
      
         (az értesítés a C(2016) 7245. számú dokumentummal történt)
      
   
   (Csak a magyar nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A madárinfluenza a madarak, többek között a baromfifélék fertőző vírusos betegsége. A házi baromfi madárinfluenza-vírussal való megfertőződése a betegség két főbb fajtájában jelentkezhet, amelyek a virulencia tekintetében térnek el egymástól. Az alacsony patogenitású típus általában csak enyhe tüneteket okoz, míg a magas patogenitású madárinfluenza a legtöbb baromfifaj esetében igen magas elhullási arányt eredményez. E betegség súlyosan érintheti a baromfitartás nyereségességét.
            
         
               (2)
            
            
               Bár a madárinfluenza főleg a madarakat fertőzi, előfordult, hogy a betegséget terjesztő vírus által bizonyos körülmények között emberek is megfertőződtek.
            
         
               (3)
            
            
               A madárinfluenza kitörésekor fennáll az a veszély, hogy a kórokozó más – baromfitartó vagy egyéb, fogságban élő madarakat tartó – gazdaságokra is átterjed. Ily módon a betegség az élő baromfik, illetve más, fogságban tartott madarak vagy az azokból előállított termékek kereskedelme útján átterjedhet egyik tagállamról a másikra vagy harmadik országokra.
            
         
               (4)
            
            
               A 2005/94/EK tanácsi irányelv (3) megállapít bizonyos, a madárinfluenza megfigyelésével és korai észlelésével kapcsolatos megelőző intézkedéseket, valamint meghatározza a baromfifélék vagy más, fogságban élő madarak körében előforduló madárinfluenza-járvány kitörése esetén alkalmazandó járványvédelmi minimumintézkedéseket. Az említett irányelv magas patogenitású madárinfluenza kitörése esetén védő- és megfigyelési körzetek létesítését írja elő.
            
         
               (5)
            
            
               Magyarország értesítette a Bizottságot arról, hogy egy, a területén található baromfitartó vagy egyéb, fogságban élő madarakat tartó gazdaságban a H5N8 altípusba tartozó, magas patogenitású madárinfluenza kitörését észlelték, és hogy meghozta a 2005/94/EK irányelvben előírt intézkedéseket, beleértve a védő- és megfigyelési körzetek létrehozását is.
            
         
               (6)
            
            
               A Bizottság megvizsgálta az intézkedéseket, és meggyőződött arról, hogy a szóban forgó tagállam illetékes hatósága által létrehozott védő- és megfigyelési körzetek határai elegendő távolságra vannak a megerősített járványkitörés helyszínén található gazdaságoktól.
            
         
               (7)
            
            
               Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében a Magyarországon létrehozott védő- és megfigyelési körzetek mielőbbi, az érintett tagállammal együttműködésben, uniós szinten történő meghatározására van szükség.
            
         
               (8)
            
            
               Ennek megfelelően e határozat mellékletében meg kell határozni egyrészt azokat a magyarországi védő- és megfigyelési körzeteket, ahol a 2005/94/EK irányelvben előírt állat-egészségügyi ellenőrző intézkedések alkalmazásra kerülnek, másrészt a körzetek fennállásának időtartamát.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Magyarország gondoskodik arról, hogy a 2005/94/EK irányelv 16. cikke (1) bekezdésének megfelelően kialakított védő- és megfigyelési körzetek magukban foglalják legalább az e határozat mellékletének A. és B. részében védő- és megfigyelési körzetekként felsorolt területeket.
   2. cikk
   Ez a határozat 2016. december 31-ig alkalmazandó.
   3. cikk
   Ennek a határozatnak Magyarország a címzettje.
   
      Kelt Brüsszelben, 2016. november 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
   
      MELLÉKLET
      A. RÉSZ
      Az 1. cikkben említett védőkörzet:
      
                  ISO-ország-kód
               
               
                  Tagállam
               
               
                  Kód
                  (ha van)
               
               
                  Elnevezés
               
               
                  Az alkalmazási időszak vége a 2005/94/EK irányelv 29. cikkének megfelelően
               
            
                  HU
               
               
                  Magyarország
               
               
                   
               
               
                  A következőket magában foglaló terület:
               
               
                   
               
            
                   
               
               
                   
               
               
                   
               
               
                  Békés megye Orosháza járásának és Csongrád megye Makó járásának az N46.39057 és az E20.74251 GPS-koordináták metszéspontja köré vont 3 km sugarú körön belül eső részei által alkotott terület, valamint Tótkomlós és Nagyér települések teljes beépített területe
               
               
                  2016.11.27.
               
            B. RÉSZ
      Az 1. cikkben említett megfigyelési körzet:
      
                  ISO-ország-kód
               
               
                  Tagállam
               
               
                  Kód
                  (ha van)
               
               
                  Elnevezés
               
               
                  Az alkalmazási időszak vége a 2005/94/EK irányelv 31. cikkének megfelelően
               
            
                  HU
               
               
                  Magyarország
               
               
                   
               
               
                  A következőket magában foglaló terület:
               
               
                   
               
            
                   
               
               
                   
               
               
                   
               
               
                  Békés megye Orosháza és Mezőkovácsháza járásának, valamint Csongrád megye Makó járásának a védőkörzet vonatkozásában meghatározott részén kívüli, az N46.39057 és az E20.74251 GPS-koordináták metszéspontja köré vont 10 km sugarú körön belül eső részei által alkotott terület, valamint Békéssámson, Kaszaper, Végegyháza és Mezőhegyes települések teljes beépített területe
               
               
                  2016.12.6.
               
            
                   
               
               
                  Békés megye Orosháza járásának és Csongrád megye Makó járásának az N46.39057 és az E20.74251 GPS-koordináták metszéspontja köré vont 3 km sugarú körön belül eső részei által alkotott terület, valamint Tótkomlós és Nagyér települések teljes beépített területe
               
               
                  2016.11.28–2016.12.6.